Regnskabet for Nordjyske Bank for det første halvår af 2012 blev tirsdag præsenteret. Banken kan fremvise et overskud på 60 millioner kroner før skat, hvilket er næsten en fordobling af overskuddet, hvis man sammenligner med første halvår af 2011. Bankens udlån er på 5,6 mia. kr. og indlån på 6,7 mia. kr. Driftsudgifterne på 137 millioner kr. udviser et mindre fald i forhold til 1. kvartal 2011 og desuden er nedskrivninger reduceret med 16 millioner kr. i forhold til samme periode.

Referat:
Nordjyske Bank kan præsentere et tilfredsstillende resultat for det første halve år af 2012.